युवा संस्कार प्रेरणा शिविर का समापन
जालोर | अखिलविश्व राजपुरोहित खेतेश्वर युवा संघ आत्मानंद गुरु मंदिर ट्रस्ट के संयुक्त तत्वावधान में श्री आत्मानंद समाधिधाम में चल रहे युवा संस्कार एवं प्रेरणा शिविर का बुधवार को समापन हुआ। वेदांताचार्य ध्यानाराम के सानिध्य में शिविरार्थियों ने सुबह योग प्राणायाम के साथ विश्व शांति के लिए प्रार्थना की। कलेक्टर डॉ. जितेंद्र सोनी ने कार्यक्रम को संबोधित करते हुए कहा कि हमें लक्ष्य का निर्धारण करने के साथ नियमित पढ़ाई कर आगे बढ़ना है। उन्होंने विद्यार्थियों को नशे की प्रवृत्ति से दूर रहने का आह्वान किया। आरएसएस के क्षेत्र कार्यकारिणी सदस्य नंदलाल बाबा ने आदर्श दिनचर्या को जीवन में उतारने की बात कहने के साथ भजनों के माध्यम से देश समाज सेवा की सीख दी। इस दौरान संस्कार ज्ञान परीक्षा का आयोजन किया गया। ट्रस्ट महामंत्री नैनसिंह सांकरणा ने आभार जताया। इस अवसर पर कांग्रेस जिलाध्यक्ष नैनसिंह सांथू, सिवाना प्रधान गरिमा राजपुरोहित, पुलिस उपअधीक्षक दुर्गसिंह राजपुरोहित, परिवहन निरीक्षक सुरेंद्रसिंह आऊवा, नारायणसिंह सांकरणा, आदि मौजूद थे।
लक्ष्मणसिंह भागली, इंद्रसिंह भागली, गोपालसिंह सांकरणा अन्नराज कुआरड़ा सहित राजपुरोहित समाज के लोग उपस्थित थे।
जालोर. शिविरके समापन कार्यक्रम में मौजूद युवा।
hin_Deva hin_Deva mai_Deva hin_Deva